Messiaaniselle Makor HaTikvah -koululle virallinen asema - Seurakuntalainen
Sleyn yt-neuvottelut saatiin päätökseen – kaksi työsuhdetta päättyy
Yhteiskunnan muutos haastaa lähetystyön tulevaisuuden
”Sanoma Jeesuksesta ei saa unohtua kivan toiminnan alle”
uushelluntailaisuus, Sley, miestyö, Eduskuntavaalit, Suomen Raamattuopisto, Koulutus, varhaisnuorisotyö, helluntailaiset armeijassa,
Kirkon kulttuuripalkinnon saaneella Junnu Aaltosella on ollut kaksi elämää
Sari Essayah kansanedustajien suosikkikollega – vaalitentti selvittää, mihin pienpuolue suosion kanavoi
Kirjablogi: Järkyttävä kuvaus huumeiden maailmasta
Jos lapselle ei opeteta uskontoa, se on kuin hänelle ei opetettaisi äidinkieltä
Usko ilman tekoja on kuollut
Katolinen kirkko ja pyhä paha seksi
Rakentava rakkaus
Israel 22.08.2018 13:06 (päivitetty 13:06)
Messiaaniselle Makor HaTikvah -koululle virallinen asema
Yoel Russu on messiaanisen Makor HaTikvah’n uusi rehtori. Kuva: Suomen ev.lut. Kansanlähetys
Jerusalemissa toimiva Makor HaTikvah –koulu on ensimmäinen messiaaninen hepreankielinen koulu Israelissa, joka sai Israelin opetusministeriön virallisen toimiluvan 21.8.2018.
Hakuprosessi kesti pitkään ja vaati paljon työtä koulun johdolta. Valtion tunnustama asema on merkittävää koulun toiminnan, talouden ja kehittämisen kannalta.
– Suomessa on paljon koulun ystäviä, jotka ovat rukoilleet koulun puolesta ja tukeneet sitä taloudellisesti Suomen Ev.lut. Kansanlähetyksen kautta. Jumala on kuullut rukoukset ja vastannut nyt niihin ihmeellisellä tavalla, Jerusalemissa asuva Esko Siljanen kertoo.
Makor HaTikvah -koulun pitkäaikainen johtaja Cookie Schwaeber-Issan on siirtynyt kesällä uusiin tehtäviin ja koulun rehtorina toimii nykyään Yoel Russu. Molemmat ovat nähneet paljon vaivaa virallisen aseman hakuprosessin aikana.
– Yoel kiittää kaikkia koulun suomalaisia ystäviä ja toivoo, että he jatkaisivat yhteistyötä koulun kanssa myös tulevaisuudessa, Siljanen sanoo.
Koulu erikoistuu teknologiaan ja taiteeseen
Parhaillaan koulurakennuksessa on käynnissä remontti, joka liittyy koulun tulevaan erikoistumiseen. Syyskuussa alkavan lukuvuoden alusta lähtien koulu erikoistuu teknologian ja taiteen opettamiseen. Lapsille halutaan antaa mahdollisuus tutustua paremmin näihin painopistealueisiin. Kyseisille oppiaineille annetaan erikoispainotus ja sitä varten yläkertaan rakennetaan nyt uusi tietokoneluokka, johon hankitaan riittävä määrä uusia tietokoneita toimivin internetyhteyksin.
Taideaineiden opetuksesta huolehtivat lähistöllä sijaitsevan messiaanisen Juval -taidekoulun opettajat. Oppilaita on syyslukukauden alkaessa 2. syyskuuta tulossa kouluun noin 80. Viime kesäkuussa Makor HaTikvasta valmistui 18 oppilasta, joista kaikki ovat löytänyt jatko-opiskelupaikan.
– Makor HaTikvah -koululla voi aistia iloisen ja voimakkaan kehittämisen meiningin. Muistetaan koulua, sen oppilaita ja henkilökuntaa jatkossakin, Esko Siljanen sanoo.
Suomen ICEJ:n uusi toiminnanjohtaja Jani Salokangas inhosi nuorena Israelia
”Ortodoksisuus, luterilaisuus – melkein sama juttu”
Saunaklubi – vastauksia miehen yksinäisyyteen
Radio Dein Viikon debatti jatkaa keskustelua helluntaikirkon anteeksipyynnöstä
Haavisto Radio Deille: Vahustenhuolto kaipaa ulkomaalaistaustaista työvoimaa
New Yorkin osavaltiossa hyväksyttiin uusi laki – sikiön voi abortoida lähes täysiaikaisena